શ્રાવણ મહિનામાં અલગ રીતે અભિષેક કરનારા અને લોકોને ખાવાનું વ્યવસ્થિત રીતે પહોંચાડવાનો સંદેશ આપનારા વિદ્યાર્થીઓમાંના એક પરેશ ચપટવાલાએ કહ્યું હતું કે ‘અમારા ગ્રુપનો મહત્વનો ઉદ્દેશ એ જ હતો કે શ્રાવણ મહિનામાં ભક્તો શંકર ભગવાનને દૂધ ચડાવીને અભિષેક કરતા હોય છે, પરંતુ ભગવાનને ચડાવાયેલું દૂધ આખરે તો વેડફાઈ જાય છે. જો એ દૂધ જરૂરિયાતમંદોને આપવામાં આવે તો એનાથી મોટું પુણ્ય બીજું કોઈ નથી એથી અમે એ વિચાર સાથે રાજાવાડી હૉસ્પિટલમાં સવારે ૯ વાગ્યે ખીર બનાવવાના સામાન સાથે પહોંચી ગયા હતા અને હૉસ્પિટલની પરવાનગી લઈને હૉસ્પિટલની કૅન્ટીનમાં ૩૦૦ લીટર દૂધની ખીર બનાવીને ૩૦૦થી વધુ દરદીઓને એ ખવડાવીને શ્રાવણ મહિનાના છેલ્લા સોમવારે અભિષેક કર્યો હતો.’